दिल्ली : इंद्रप्रस्थ विश्वविद्यालय के छात्रों ने जामिया में हुई पुलिस कार्रवाई के खिलाफ प्रदर्शन किया  
विरोध प्रदर्शन में लगभग 100-150 छात्रों ने भाग लिया
नेशनल लॉ और एमिटी यूनिवर्सिटी के छात्र भी थे मौजूद
नेताजी सुभाष तकनीकी संस्थान के छात्र भी शामिल हुए
गुरु गोबिंद सिंह इंद्रप्रस्थ विश्वविद्यालय के छात्रों ने जामिया मिल्लिया इस्लामिया में छात्रों पर की गई पुलिस कार्रवाई के विरोध में मंगलवार को प्रदर्शन किया. उनके साथ प्रदर्शन में नेशनल लॉ यूनिवर्सिटी, एमिटी यूनिवर्सिटी और नेताजी सुभाष तकनीकी संस्थान के छात्र भी शामिल हुए.
विरोध प्रदर्शन का आयोजन करने वाले आईपी विश्वविद्यालय के पूर्व छात्र मनमोहन सिंह ने कहा कि प्रदर्शन में लगभग 100-150 छात्रों ने भाग लिया.
उन्होंने कहा, ‘‘विरोध करने का अधिकार एक लोकतांत्रिक अधिकार है.'' गौरतलब है कि नागरिकता संशोधन कानून का विरोध कर रहे प्रदर्शनकारी छात्रों पर रविवार को जामिया में पुलिस कार्रवाई हुई थी.